Назарбаев университетінде Атлетика орталығы ашылды
DATE: 15:21, 31 Мамыр 2019 | GMT +5
TITLE: Назарбаев университетінде Атлетика орталығы ашылды
URL: https://kaz.inform.kz/news/nazarbaev-universitetinde-atletika-ortalygy-ashyldy_a3532713/
META: DATE: 15:21, 31 Мамыр 2019 | GMT +5
TOTAL WORDS: 218
AUTHOR(S):
TEXT: ҚР Тұңғыш Президентінің баспасөз хатшысы Айдос Үкібай «Твиттердегі» парақшасында Атлетика орталығының ашылу салтанатынан видео жариялады. Шағын видеода жастардың ішінде Нұрсұлтан Назарбаевтың отырғанын көруге болады. Спортқа бейім жастар көптің алдында каратэ мен дзюдодан өнерін паш етті. Елбасымен бірге орталықтың ашылу салтанатына ҚР Ұлттық қауіпсіздік комитетінің басшысы Кәрім Мәсімов пен Назарбаев Университетінің президенті Шигео Катсу қатысты. Атлетика орталығы - жалпы ауданы 19 мың шаршы метрді құрайтын, 660 көрерменге арналған олимпиадалық бассейн және паркеттік аренасы бар көпқызметті спорт ғимараты. Сондай-ақ, мұнда сквошкорт, жекпежек залы, жаттығу залы, семсерлесу орны, кафетерийлер мен кеңселік үй-жайлар бар. Еске сала кетсек, Назарбаев университетінде салтанатты түрде V оқу бітіру рәсімі өтіп жатыр. Биыл аталмыш университеттегі түлектер саны - 963 студент. Оның ішінде 565 студент - бакалавриат, 378 студент - магистратура, 14-і - медицина докторы және 6 студент - докторантура бағдарламасы бойынша оқу бітіріп жатыр. com/hdySCd6Ib1. — Aidos Ukibay May 31, 2019. Түлектердің көпшілігі - Ғылым және технологиялар мектебінің, Инженерия мектебінің, Гуманитарлық және әлеуметтік ғылымдар мектебінің бакалавриат бағдарламасының студенттері. Магистрлік бағдарлама бойынша Жоғары бизнес мектебін - 82 студент, Жоғары білім беру мектебін - 80 түлек, Жоғарғы мемлекеттік саясат мектебін - 49 түлек, Инженерия мектебін - 70 түлек, Ғылым және технологиялар мектебін - 34 түлек, Гуманитарлық және әлеуметтік ғылымдар мектебін - 19 түлек, Медицина мектебін - 27 түлек, таукен ісі және Жер туралы ғылым мектебін - 20 түлек аяқтаған
